CELEX: 32016R1120
Language: lv
Date: 2016-07-11 00:00:00
Title: Komisijas Regula (ES) 2016/1120 (2016. gada 11. jūlijs), ar ko groza IV pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem (Dokuments attiecas uz EEZ)

12.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 187/1
            
         KOMISIJAS REGULA (ES) 2016/1120
   (2016. gada 11. jūlijs),
   ar ko groza IV pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 30. novembra Regulu (EK) Nr. 1223/2009 par kosmētikas līdzekļiem (1) un jo īpaši tās 31. panta 2. punktu,
   tā kā:
   
               (1)
            
            
               Ar Regulas (EK) Nr. 1223/2009 IV pielikuma 126. ierakstu kvēpus ir atļauts lietot kā krāsvielu kosmētikas līdzekļos. Patērētāju drošības zinātniskā komiteja (PDZK) veica kvēpu (nano) riska novērtējumu un 2013. gada 12. decembrī pieņēma atzinumu (2), kurā secināja, ka, izmantojot nanostruktūras kvēpus (ar primāro daļiņu izmēru 20 nm vai lielāks) koncentrācijā līdz 10 % kā krāsvielu kosmētikas līdzekļos, tie nerada nelabvēlīgas ietekmes risku cilvēkiem pēc lietošanas uz veselas, nebojātas ādas. Tomēr nevar izslēgt potenciālu acu kairinājumu.
            
         
               (2)
            
            
               Turklāt PDZK norādīja turpmākā 2014. gada 23. septembra atzinumā attiecībā uz jēdziena “lietošana izsmidzinot / izsmidzināmi līdzekļi” precizēšanu attiecībā uz kvēpu CI 77266, titāna dioksīda un cinka oksīda nano formām (3), ka atzinums par kvēpiem (nano) neattiecas uz lietojumiem, kuru rezultātā patērētāja plaušas varētu nonākt saskarē ar kvēpu nanodaļiņām, tās ieelpojot.
            
         
               (3)
            
            
               PDZK secinājumi attiecas uz kvēpiem (nano) ar noteiktu tīrību un piemaisījumu profilu. Turklāt kvēpiem, kas nav nano formā, noteiktie tīrības kritēriji ir novecojuši un būtu jāsvītro, jo Komisijas Direktīva 95/45/EK (4) tika atcelta ar Direktīvu 2008/128/EK (5). Šie kritēriji būtu jāaizstāj ar kritērijiem, kuri piemērojami kvēpiem (nano).
            
         
               (4)
            
            
               Ņemot vērā iepriekš minētos PDZK atzinumus, Komisija uzskata, ka kvēpus (nano) (saskaņā ar PDZK specifikācijām) būtu jāatļauj lietot kā krāsvielu kosmētikas līdzekļos ar maksimālo koncentrāciju 10 %, izņemot lietojumus, kā rezultātā viela varētu nonākt galapatērētāja plaušās, to ieelpojot.
            
         
               (5)
            
            
               Ņemot vērā, ka nanomateriālu izmantošana var uzlabot konkrētu krāsvielu iedarbību, Komisija uzskata, ka Regulas (EK) Nr. 1223/2009 IV pielikums būtu jāgroza, lai to pielāgotu zinātnes un tehnikas attīstībai.
            
         
               (6)
            
            
               Šajā regulā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1223/2009 IV pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 11. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 342, 22.12.2009., 59. lpp.
   
   
      (2)  SCCS/1515/13, pārskatīts 2015. gada 15. decembrī, http://ec.europa.eu/health/scientific_committees/consumer_safety/docs/sccs_o_144.pdf.
   
      (3)  SCCS/1539/14, pārskatīts 2015. gada 25. jūnijā, http://ec.europa.eu/health/scientific_committees/consumer_safety/docs/sccs_o_163.pdf.
   
      (4)  Komisijas 1995. gada 26. jūlija Direktīva 95/45/EK, ar ko nosaka īpašus tīrības kritērijus krāsvielām, kuras lieto pārtikas produktos (OV L 226, 22.9.1995., 1. lpp.).
   
      (5)  Komisijas 2008. gada 22. decembra Direktīva 2008/128/EK, ar ko nosaka īpašus tīrības kritērijus krāsvielām, kuras lieto pārtikas produktos (OV L 6, 10.1.2009., 20. lpp.).
   
      PIELIKUMS
      Regulas (EK) Nr. 1223/2009 IV pielikumu groza šādi:
      
         
                     Atsauces numurs
                  
                  
                     Vielas identifikācija
                  
                  
                     Nosacījumi
                  
                  
                     Lietošanas noteikumu un brīdinājumu formulējums
                  
               
                     Ķīmiskais nosaukums
                  
                  
                     Krāsas indeksa numurs/kopīgais nosaukums sastāvdaļu glosārijā
                  
                  
                     
                        CAS numurs
                  
                  
                     EK numurs
                  
                  
                     Krāsa
                  
                  
                     Kosmētikas līdzekļa veids, ķermeņa daļas
                  
                  
                     Maksimālā koncentrācija gatavā maisījumā
                  
                  
                     Citi
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
                  
                     j
                  
               
                     “126
                  
                  
                     Kvēpi
                  
                  
                     77266
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     Melna
                  
                  
                      
                  
                  
                      
                  
                  
                     Tīrība > 97 %, ar šādu piemaisījumu profilu: pelnu saturs ≤ 0,15 %, kopējais sērs ≤ 0,65 % kopējie PAO ≤ 500 ppb un benzo(a)pirēns ≤ 5 ppb, dibenzo(a,h)antracēns ≤ 5 ppb, kopējais As ≤ 3 ppm, kopējais Pb ≤ 10 ppm un kopējais Hg ≤ 1 ppm.
                  
                  
                      
                  
               
                     126a
                  
                  
                     Kvēpi
                  
                  
                     77266 (nano)
                     
                        Carbon Black (nano)
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     Melna
                  
                  
                      
                  
                  
                     10 %
                  
                  
                     Nelietot veidos, kad viela varētu nonākt saskarē ar galapatērētāja plaušām, to ieelpojot.
                     Ir atļauti tikai nanomateriāli ar šādām īpašībām:
                     
                                 —
                              
                              
                                 tīrība > 97 %, ar šādu piemaisījumu profilu: pelnu saturs ≤ 0,15 %, kopējais sērs ≤ 0,65 % kopējie PAO ≤ 500 ppb un benzo(a)pirēns ≤ 5 ppb, dibenzo(a,h)antracēns ≤ 5 ppb, kopējais As ≤ 3 ppm, kopējais Pb ≤ 10 ppm un kopējais Hg ≤ 1 ppm,
                              
                           
                                 —
                              
                              
                                 primāro daļiņu izmērs ≥ 20 nm.”